H. Vasanthakumar

Harikrishnan Vasanthakumar (tamil: எச். வசந்தகுமார்; født 14. april 1950 i Agastheeswaram i distriktet Kanyakumari i Tamil Nadu i India, død 28. august 2020 i Chennai) var en indisk forretningsmann og politiker.

Liv og virke

Bakgrunn
Vasanthakumar var sønn av Harikrishnan Nadar og hans hustru Thangammal. Han gikk på skole på en Panchayat board school i Kanniyakumari og tok senere bachelorgrad i tamilsk litteratur fra the Madurai University og likeså en mastergrad.

Hans bror Kumari Ananthan var også parlamentariker fra Kongresspartiet. Tamilisai Soundararajan, guvernør i Telangana, er hans niese.

Forretningsmannskarriere
Vasanthakumar begynte som selger på 1970-tallet, blant annet med selskapet VGP. I 1978 startet han opp sitt eget selskap for hus og hjem, med første salgslokaler i nabolaget T. Nagar i Chennai. Dette var selskapet Vasanth & Co, som ble en av den indiske delstaten Tamil Nadus største kjeder for elektriske og andre husholdningsprodukter. Det fikk også et stort nedslagsfelt i de omliggende delstater Karnataka, Kerala og Puducherry.

Han var også grunnlegger og administrerende direktør av den tamilspråklige satellitt-TV-kanalen Vasanth TV.

Politiker
Han ble innvalgt til det indiske parlamentets 17. Lok Sabha fra valgdistriktet Kanyakumari i 2019. Han var tidligere valgt til Tamil Nadu Legislative Assembly fra valgdistriktet Nanguneri i 2006 og igjen i 2016

Selvbiografi
Vasanthakumar skrev en tredelers selvbiografi på tamil, «Vetri Padikattu» - «வெற்றிப் படிக்கட்டு» - (=Stigen til suksess), med hovedvekt på hans suksess som gründer og hans samfunnsbyggende initiativer.

Død
Vasanthakumar døde 28. august 2020 på et Apollo Hospitals-sykehus i Chennai i Tamil Nadu av covid-19, i en alder av 70 år.

Referanser

Personer fra Kanyakumari District i Tamil Nadu
Dødsfall relatert til covid-19 i India
Indiske politikere
Indiske forretningsfolk
Politikere ofre for covidpandemien